﻿ COMBATEREA CORUPŢIEI – CONDIŢIE NECESARĂ PENTRU DEZVOLTAREA SOCIALĂ ŞI ECONOMICĂ A REPUBLICII MOLDOVA ŞI INTEGRAREA EI  ÎN UNIUNEA EUROPEANĂ VICTOR MOCANU VALERIU MÎNDRU rticolul are la bază rezultatele unui studiu sociologic a fenomenului corupţiei în Republica Moldova şi impactul A acesteia asupra societăţii. Rezultatele investigaţiei au fost comparate cu cercetări similare, efectuate anterior în republică. Pe baza rezultatelor cercetării ştiinţifice au fost elaborate recomandări concrete, atât pentru specialiştii din instituţiile şi organizaţiile abilitate cu funcţii de combatere a corupţiei, cât şi pentru cercetătorii din domeniul ştiinţelor sociale, preocupaţi de studierea fenomenului în cauză. Cuvinte-cheie: corupţie, Indicele Percepţiei Corupţiei, toleranţa faţa de corupţie, disponibilitatea de a da mită, educaţie, cultură juridică, evaziune fiscală, nivel redus de informare despre instituţiile, organizaţiile anticorupţie. Deşi corupţia afectează grav societatea moldovenească de mai mult timp, constituind un impediment important în dezvoltarea socială şi economică a ţării, acest fenomen social a devenit obiect de studiu şi analiză mai profundă doar în ultimii 10–15 ani, când corupţia s-a răspândit în toate domeniile de activitate, atingând un nivel îngrijorător. Astăzi, corupţia afectează tot mai mult nivelul de trai şi calitatea vieţii populaţiei, eficacitatea funcţionării instituţiilor de stat. Potrivit investigaţiilor sociologice, corupţia este considerată, de către cea mai mare parte a populaţiei, drept cea de-a treia problemă principală cu care se confruntă societatea noastră în prezent, primele două fiind sărăcia şi şomajul. Nivelul înalt de percepţie a corupţiei şi impactului acesteia asupra societăţii îl confirmă şi rezultatele clasamentului internaţional privind Indicele Percepţiei Corupţiei, potrivit căruia, în anul 2006, Moldova s-a plasat pe locul 81 din cele 163 de ţări incluse în clasament, iar în anul 2007 a ocupat locul 113 din 180 de ţări. Adresa de contact a autorilor: Victor Mocanu, Institutul de Integrare Europeană şi Ştiinţe Politice al Academiei de Ştiinţe a Republicii Moldova, str. Gh. Asachi 62, ap. 29, 2028, Chişinău, Republica Moldova, e-mail: atitudine@gmail.com; Valeriu Mîndru, Institutul de Integrare Europeană şi Ştiinţe Politice al Academiei de Ştiinţe a Republicii Moldova, str. Gh. Asachi, 62/3, ap.33, 2028, Chişinău, Republica Moldova, e-mail: atitudine@gmail.com. CALITATEA VIEŢII, XX, nr. 1–2, 2009, p. 179–192 180 VICTOR MOCANU, VALERIU MÎNDRU 2 Abordările ştiinţifice ale savanţilor din republică şi de peste hotare (1), adoptarea unor acte normative (2), orientate spre contracararea acestui flagel antisocial servesc drept repere importante în elucidarea multilaterală a fenomenului corupţiei şi identificarea unor măsuri de prevenire şi combatere a acesteia. Astfel, juriştii analizează cadrul legal şi identifică lacunele din legislaţie care fac vulnerabile funcţionarea unui stat de drept, implementarea legilor şi asigurarea supremaţiei lor, economiştii estimează anumite consecinţe economice ale corupţiei şi încearcă să modeleze nişte comportamente utile din punct de vedere economic, politologii dezvăluie anumite circumstanţe, interese politice care contribuie la apariţia şi răspândirea corupţiei, istoricii urmăresc evoluţia fenomenului la diferite etape istorice, perioadele de intensificare a fenomenului corupţiei, psihologii relevă diverse aspecte, motivaţii latente ce contribuie la apariţia comportamentului deviant, atât la nivel individual, cât şi la nivel societal etc. În acest fel, cercetătorii extind, prin investigaţiile lor, posibilităţile de abordare a fenomenului corupţiei, din perspectiva mai multor discipline. O contribuţie deosebită la studierea şi analiza fenomenului în cauză le revine sociologilor. Investigaţiile efectuate pe parcursul mai multor ani şi analiza în dinamică a rezultatelor acestora pun în evidenţă evoluţia fenomenului corupţiei, din punctul de vedere al percepţiei şi toleranţei populaţiei faţă de acest fenomen social, atitudinea diferitor categorii de populaţie faţă de corupţie şi posibilităţile de limitare a acesteia, în Moldova, relevă opinia publică privind cauzele răspândirii corupţiei şi nivelul ei în diverse domenii de activitate etc. Rezultatele unui asemenea studiu sociologic au şi constituit baza empirică a acestui articol. Studiul a fost efectuat în lunile mai–iunie, 2008, de către Secţia de Sociologie a Institutului de Filozofie, Sociologie şi Ştiinţe Politice al Academiei de Ştiinţe din Republica Moldova, în conformitate cu Planul de Acţiuni privind prevenirea şi combaterea corupţiei în organizaţiile din sfera ştiinţei şi inovării ale A.Ş.M. Eşantionul investigaţiei l-au constituit 1 200 respondenţi, în vârstă de 18 ani şi mai mult, selectaţi prin metoda aleatorie. Pentru a reprezenta toate zonele geografice ale Republicii Moldova, investigaţia s-a desfăşurat în 33 de localităţi din 11 raioane şi a inclus 39% din populaţia urbană şi 61% din cea rurală. Eşantionul a fost probabilistic, tristadial, stratificat. Marja de reprezentativitate nu depăşeşte 3%. Rezultatele investigaţiei au fost analizate în funcţie de caracteristicile sociodemografice ale respondenţilor (sex, vârstă, nivel de instruire, mediu de rezidenţă) şi comparate cu cercetări similare, efectuate anterior în republică. Aşadar, ce este corupţia, care sunt cauzele şi consecinţele ei, care sunt cele mai afectate domenii de activitate, ce măsuri de prevenire şi combatere a corupţiei ar fi, în opinia populaţiei cele mai necesare? Cuvântul „corupţie” – de origine latină, coruptio –înseamnă mituire a unei persoane oficiale. Prin corupţie se înţelege o stare de abatere de la moralitate, de la cinste, de la datorie, desfrânare, depravare (3). 3 COMBATEREA CORUPŢIEI ÎN REPUBLICA MOLDOVA 181 Conform pct. 1.2 al Strategiei naţionale de prevenire şi combatere a corupţiei, aprobate prin Hotărârea Parlamentului Republicii Moldova nr. 421 din 16.12.2004, corupţia este definită ca un ,,fenomen complex, multistructural şi multidimensional, un fenomen economic, social şi politic, a cărui complexitate este determinată de diverse cauze, care pot fi grupate în: economice, instituţionale, de ordin legal, politice, sociale şi morale”. Şi după cum s-a menţionat la conferinţa internaţională ştiinţifico-practică ,,Cultura juridică şi prevenirea corupţiei”, organizată la Chişinău, în luna noiembrie 2007, corupţia, ca fenomen social, posedă o vitalitate de invidiat, dezvoltându-se odată cu societatea, odată cu statul şi dreptul, căpătând, mereu, noi forme de manifestări. Acest lucru se întâmplă, probabil, şi din cauză că cea mai mare parte a eforturilor şi resurselor sunt îndreptate spre găsirea şi pedepsirea celor care au săvârşit fărădelegi ce fac parte din categoria infracţiuni de corupţie şi nu la prevenirea şi combaterea acestui fenomen. În acest fel, se comite o gravă greşeală, deoarece infracţiunile care sunt depistate constituie doar vârful aisbergului, principalele acte şi activităţi ,,în domeniu”, nefiind scoase, de obicei, la iveală (4). Cu toate acestea, rezultatele studiului efectuat denotă că majoritatea absolută a populaţiei (96%) apreciază nivelul corupţiei în ţară ca fiind foarte înalt. Astfel, 55% dintre subiecţii investigaţi consideră că corupţia în ţara noastră este foarte mare, iar 41% cred că nivelul corupţiei e mare. Nivelul înalt de corupţie în ţară este perceput de către populaţie, indiferent de categoria de vârstă, studii, mediu de rezidenţă. Grafic 1 Cât de mare credeţi că este corupţia? 60 55% 50 45% 41% 40 Localitate 30 Ţară 23% 17% 20 9% 10 6% 2% 1% 1% 0 Foarte mare Mare Mică Foarte mică Nu ştiu 182 VICTOR MOCANU, VALERIU MÎNDRU 4 În opinia celor chestionaţi, corupţia este mai puţin răspândită la nivel local, deşi şi aici peste 60% dintre persoanele chestionate consideră că corupţia este mare (45%) sau foarte mare (17%). După cum observăm, populaţia percepe corupţia mai mult la nivel naţional şi mai puţin la nivel local. Potrivit unui studiu (5) realizat în oraşul Ialoveni şi comuna Cărpineni, oamenii consideră că în localităţile rurale acest fenomen se manifestă mult mai modest. ,,Acolo sus, la conducere, e corupţia”, menţionează unul dintre respondenţi. ,,Despre cumătrism, mită, acolo sus trebuie să vorbim, dar în sat nici nu ai pentru ce da mită”. Potrivit rezultatelor investigaţiilor sociologice efectuate pe parcursul mai multor ani (6), în topul celor mai corupte domenii de activitate continuă să rămână medicina, poliţia, învăţământul şi vama. În opinia respondenţilor, în aceste instituţii de stat se recurge cel mai frecvent la plăţi neoficiale, cadouri, contacte personale, pentru a rezolva o problemă. Aceste opinii ale populaţiei sunt confirmate şi de rezultatele monitorizării efectuate de Transparency International Moldova, în cadrul proiectului Planului Preliminar pe Ţară, susţinut de Academia pentru Dezvoltare Educaţională, conform cărora, din numărul total al persoanelor care au contactat, în ultimele 12 luni, diverse instituţii de stat, 57% dintre ei au plătit neoficial la vamă, 51% – la poliţie, 43% – în instituţiile medicale, 36% – în instituţiile de învăţământ. Potrivit estimărilor, mita medie plătită în instituţiile medicale constituie circa 564 lei, la poliţie – 807 lei, iar în instanţele de judecată – 2 489 lei. Oamenii de afaceri achită în instanţele de judecată şi mai mult – până la 5 744 lei. Volumul estimat al mitei plătite de către reprezentanţii gospodăriilor casnice, adică de către populaţie, în anul 2007 a constituit circa 590 milioane lei, însemnând: 153 milioane lei au fost plătite, neoficial, în instituţiile medicale, 87,5 milioane lei – la vamă, 76,9 milioane lei – la poliţie şi 76,5 milioane lei – în instituţiile de învăţământ. Sume impunătoare de plăţi neoficiale au achitat, în anul precedent, şi oamenii de afaceri – 310 milioane lei. Aceşti bani au fost distribuiţi preponderent la vamă – 66,1 mil. lei, apoi în inspectoratele fiscale – 36,0 mil. lei şi în instituţiile medicale – 32,3 mil. lei. Conform calculelor efectuate de experţii organizaţiei, volumul plăţilor neoficiale în instituţiile de stat şi, respectiv, evaziunea fiscală, în anul 2007 a constituit circa 900 mil. lei sau aproximativ 6,5% din veniturile totale la bugetul de stat pe anul respectiv. În opinia populaţiei, corupţia în instituţiile de stat, în ultimii 2–3 ani a avut permanent o tendinţă de creştere. Această opinie o împărtăşesc mai mult de jumătate dintre persoanele chestionate (52%), îndeosebi specialiştii cu studii superioare (62%). Totodată, peste 1/3 dintre respondenţi sunt de părere că corupţia a rămas la acelaşi nivel, şi doar 3% dintre subiecţii investigaţi consideră că corupţia în instituţiile de stat, în ultimii 2–3 ani, s-a redus. 5 COMBATEREA CORUPŢIEI ÎN REPUBLICA MOLDOVA 183 Grafic 2 După părerea Dvs., în ultimii 2–3 ani corupţia în instituţiile de stat a crescut, a rămas la fel sau s-a redus? 3% 9% 52% 36% S-a redusA rămas la acelaşi nivelA crescutNu ştiu Analiza comparativă a rezultatelor cercetărilor sociologice denotă că, faţă de anul 2002, numărul persoanelor care consideră că corupţia în instituţiile de stat s-a redus a scăzut cu 4%, în timp ce ponderea celor care consideră că acest fenomen s-a răspândit şi mai mult a crescut cu 8%. Cota-parte a populaţiei care crede că nivelul corupţiei în instituţiile de stat a rămas acelaşi este relativ constantă – circa 1/3 dintre respondenţi. După părerea subiecţilor investigaţi, mai puţin afectată de corupţie este ştiinţa. Conform rezultatelor cercetării, doar circa 3% dintre persoanele chestionate consideră că în ştiinţă se recurge la plăţi neoficiale, cadouri, relaţii personale pentru a rezolva o problemă. Dat fiind faptul că celelalte 97% dintre persoanele chestionate au indicat varianta de răspuns ,,nu ştiu” denotă că populaţia este puţin informată despre situaţia în acest domeniu, din aceste considerente fiindu-le dificil să dea o oarecare apreciere. Pentru estimarea nivelului de răspândire a corupţiei în instituţiile din sfera ştiinţei este necesară o investigaţie specială, cu participarea exclusivă a angajaţilor din domeniul respectiv. Paradoxal lucru, însă, această creştere a nivelului corupţiei în instituţiile de stat se manifestă pe măsură ce autorităţile întreprind tot mai multe măsuri în vederea înăspririi luptei contra acestui flagel social: adoptarea noilor legi a strategiei naţionale de prevenire şi combatere a corupţiei, elaborarea unor coduri de etică profesională, lansarea diferitor proiecte anticorupţie etc. Fenomenul ia amploare, deşi nivelul de conştientizare a populaţiei privind consecinţele corupţiei creşte, treptat. Potrivit studiului efectuat de organizaţia neguvernamentală Transparency International Moldova, în februarie–martie 2008, circa 60% dintre persoanele chestionate consideră corupţia drept una dintre cauzele principale ale sărăciei, în Moldova. 184 VICTOR MOCANU, VALERIU MÎNDRU 6 Care sunt, după părerea populaţiei, cauzele principale ale corupţiei, în Republica Moldova? Circa 2/3 dintre persoanele chestionate consideră că principala cauză o constituie salariile mici, aproximativ 60% dintre respondenţi sunt de părere că corupţia se răspândeşte deoarece persoanele corupte nu sunt trase la răspundere, 44% au opinat că de vină este lăcomia unor persoane, 33% sau fiecare a treia persoană chestionată a menţionat lipsa posibilităţilor reale de a-şi crea bunăstare în mod cinstit, iar fiecare al cincilea dintre cei investigaţi crede că corupţia este cauzată de insuficienţa transparenţei în activitatea instituţiilor de stat. Grafic 3 Care credeţi că sunt cauzele principale ale corupţiei în Moldova? Salariile mici 63% N etragerea la răspundere a perso anelo r 58% co rupte Lăco mia 44% Lipsa posibilităţilor reale de a-şi crea 33% bunăstare î n mo d cinstit Existenţa tradiţiilo r 13% Lipsa uno r standarde de co nduită 11% Alte cauze 3% 0% 10% 20% 30% 40% 50% 60% 70% Suma răspunsurilor depăşeşte 100%, deoarece respondenţii au avut posibilitatea de a oferi mai multe răspunsuri. În opinia celor chestionaţi, mai puţin importante pentru apariţia şi răspândirea corupţiei în Moldova sunt lipsa unor standarde de conduită profesională şi existenţa, deja, a unor tradiţii de corupţie. Aceste cauze au fost menţionate numai de 11–13% dintre respondenţi. După părerea subiecţilor investigaţi, cazurile de corupţie sunt determinate, în mare parte şi de imperfecţiunea legislaţiei în vigoare, dar, mai ales, de nerespectarea acesteia. Astfel, mai mult de jumătate dintre respondenţi (55%) consideră că legile în Moldova nu sunt bine făcute, iar peste 70% dintre ei sunt de părere că legile nici nu sunt bine aplicate. Cel mai grav, consideră populaţia, este faptul că legile în Moldova nu sunt respectate. De această părere sunt 85% dintre cei chestionaţi şi, în special, persoanele în vârstă de 40–49 ani (95%) şi locuitorii din mediul urban (89%). Probabil, din aceste considerente, doar 24% din populaţia investigată consideră că în Moldova toţi cetăţenii sunt egali în faţa legii. Această opinie este susţinută într-o măsură şi mai mică de persoanele în vârstă de 60 ani şi peste (15%), precum şi de femei (19%). De aceea, persoanele chestionate consideră 7 COMBATEREA CORUPŢIEI ÎN REPUBLICA MOLDOVA 185 că este necesar de asigurat supremaţia legii, ca legile să fie respectate, iar cei vinovaţi, oricine ar fi ei, să fie sancţionaţi. Grafic 4 Consideraţi că în Moldova ...? Toţi cetăţenii sunt 24 egali în faţa legii 69 Leg ile s u n t 8 respectate 85 Da Nu Legile sunt bine 15 aplicate 72 Legile sunt bine 35 făcute 55 020406080100 De menţionat că, pentru implementarea şi funcţionarea eficientă a legilor, mai este necesar şi de un anumit nivel de cultură, de educaţie morală şi spirituală a fiecărui cetăţean. ,,Când este vorba de corupţie, nicio lege, cât de perfectă ar fi, nu îl opreşte pe mituitor. Faptul că are loc actul de corupţie depinde nu numai de lege, ci de nivelul de cultură, de sentimentul responsabilităţii” (7). Conform investigaţiilor sociologice efectuate în republică, acest nivel de cultură, de responsabilitate este, încă, foarte redus. Or, în caz contrar, gradul de toleranţă a populaţiei faţă de corupţie nu ar fi atât de înalt. Potrivit studiului, 76% sau circa 3/4 dintre persoanele chestionate, fiind într-o situaţie dificilă, sunt de acord să plătească mită numai pentru ca să-şi rezolve problema (numărul persoanelor în cauză include respondenţii care au răspuns cu fermitate că fiind într-o situaţie dificilă sunt gata să plătească mită şi cei care vor plăti mită în funcţie de situaţie). Odată cu creşterea vârstei, numărul persoanelor disponibile de a da mită descreşte, de la 86%, tineri cu vârsta între 18–24 de ani până la 63%, persoane în vârstă de 60 ani şi mai mult. Comparativ cu anul 2002, ponderea persoanelor care sunt gata să plătească mită a rămas aceeaşi – 76%, dar mai mică decât în anul 2000, când cota celor predispuşi de a plăti neoficial constituia 81% din populaţia chestionată. Potrivit datelor studiului, în nici un caz nu ar plăti mită, fiind chiar şi într-o situaţie dificilă, fiecare al patrulea respondent, sau 24% din populaţia investigată. Numărul persoanelor care nicidecum nu acceptă comportamentul corupt a crescut, faţă de anul 2000, cu 5%, dar rămâne stabil, comparativ cu anul 2002. De menţionat că, în anul 2008, numărul persoanelor care au răspuns cu fermitate că, fiind într-o situaţie dificilă, sunt gata să plătească mită numai ca să-şi 186 VICTOR MOCANU, VALERIU MÎNDRU 8 soluţioneze problema este în descreştere faţă de anul 2002 (de la 35% la 29%), iar numărul celor care vor plăti mită în funcţie de situaţie, dimpotrivă, în creştere (de la 41% la 47%). Este alarmant însă faptul că, în multe cazuri, darea de mită poartă un caracter benevol. Astfel, potrivit datelor studiului, 40% dintre persoanele care au contactat, în ultimele trei luni, instituţiile de stat şi au plătit neoficial au făcut-o din proprie iniţiativă. În celelalte cazuri, persoanelor li s-a dat de înţeles că este necesar să achite o anumită plată neoficială. Nu poate să nu îngrijoreze şi faptul că o mare parte dintre subiecţii chestionaţi (57%) nici nu consideră că este o faptă de corupţie oferirea unui cadou medicului pentru o îngrijire specială sau adresarea unei solicitări personale unui consilier din primărie pentru a obţine permisiunea de a construi ceva (40%) etc. (8) Probabil, din aceste considerente, unele persoane nici nu se consideră vinovate, atunci când oferă mită. La întrebarea cine se face mai mult vinovat de corupţie, cel care oferă mită sau cel care ia mită, numai 12% dintre respondenţi au menţionat că vinovat este, în primul rând, cel care propune mită, în timp ce aproximativ fiecare a treia persoană chestionată, dimpotrivă, îi acuză de corupţie doar pe cei care iau mită. Totuşi, circa 50% dintre subiecţii investigaţi sunt conştienţi de faptul că vinovate de corupţie se fac ambele persoane, în egală măsură: atât persoana care propune mită, cât şi persoana care primeşte mită. Astfel, rezultă că, oricum, mai mult de 60% din populaţia chestionată este conştientă de faptul că, propunând mită, comite un act de corupţie. Grafic 5 Cine credeţi că este vinovat mai mult de corupţie: cel care oferă mită sau cel care primeşte mită? NŞ/NR 9% gală Ambii, în e Persoana măsură care ia mită 30% 49% Persoana care dă mită 12% În Canada, de exemplu, Codul Penal echivalează mita cu încălcarea Constituţiei şi cu actul de trădare de stat. În asemenea caz, pedeapsa penală este 9 COMBATEREA CORUPŢIEI ÎN REPUBLICA MOLDOVA 187 aplicată atât persoanei care a luat mită, cât şi celei care a dat. Deputatul Parlamentului, de pildă, poate fi condamnat până la 14 ani de privaţiune de libertate. Credem că, în acest context, ar fi binevenit să ne amintim şi de cuvintele marelui filosof al antichităţii, Platon: ,,Nu trebuie să primeşti daruri nici pentru lucrurile bune, nici pentru cele rele” (9). Iar un alt mare filosof, Socrate, considera că, în genere, poporul are mari calităţi, însă conducătorii lui sunt incapabili şi corupţi. De aceea este nevoie de o reformă morală şi culturală a conducătorilor, care trebuie să dobândească arta de a conduce nu prin ignoranţă şi împilare, ci prin lumină, prin câştigarea încrederii celor care au nevoie de conducere (10). Potrivit datelor studiului, cea mai mare parte a populaţiei (circa 60%) este informată insuficient despre posibilităţile de cercetare a cazurilor de corupţie, nu cunoaşte unde ar putea să se adreseze, în caz de necesitate. Mai puţin informate în această privinţă sunt persoanele în vârstă de 60 ani şi mai mult, cu un nivel redus de instruire – 72% şi cu mediul de rezidenţă în rural – 66%. Grafic 6 Cunoaşteţi unde să vă adresaţi pentru cercetarea cazurilor de corupţie? Da 40% Nu 60% Totodată, pentru ca populaţia să se adreseze organelor abilitate cu funcţii de cercetare a cazurilor de corupţie este necesar ca, în primul rând, persoanele să nu propună mită, căci în caz contrar nimeni nu se va adresa, cel puţin cele 40% dintre persoanele chestionate care au dat mită din proprie iniţiativă. Aşadar, se impune necesitatea educării unei intoleranţe faţă de actele de corupţie. Cu atât mai mult cu cât datele studiului denotă, totuşi, o anumită notă de optimism a populaţiei, în ceea ce priveşte posibilităţile de combatere a acestui viciu social. Astfel, cea mai mare parte a persoanelor chestionate (78%) a menţionat că, deşi corupţia va exista întotdeauna, acest fenomen este posibil de limitat (46%) şi de redus substanţial (24%) sau chiar de eliminat complet din societate (8%). O părere diametral opusă în ceea ce priveşte perspectivele de combatere a corupţiei o are fiecare al cincilea respondent, considerând că acest fenomen nu poate fi combătut. 188 VICTOR MOCANU, VALERIU MÎNDRU 10 Grafic 7 Care dintre următoarele afirmaţii corespunde mai mult opiniei Dvs.? 7% Corupţia poate fi eliminată 8% 7% 24% Corupţia poate fi redusă substanţial 30% 16% 52% Corupţia va exista întotdeauna, dar este 51% posibil de limitat răspândirea ei 53% 16% Corupţia nu poate fi combătută 11% 29% 0% 10% 20% 30% 40% 50% 60% 01.03.200801.11.200201.11.2000 Sursa: Transparency International Moldova. Comparativ cu rezultatele studiului din anul 2002, numărul persoanelor sceptice care consideră că corupţia în Republica Moldova nu poate fi combătută, a crescut de peste două ori, iar numărul persoanelor care cred că fenomenul corupţiei va exista întotdeauna, dar este posibil de limitat şi de redus substanţial, dimpotrivă, a scăzut de la 81%, în anul 2002 până la 68%, în 2008. Ponderea persoanelor ,,optimiste”, care cred că corupţia poate fi complet eliminată din societate rămâne relativ constantă, alcătuind doar 7–8% din numărul total al populaţiei. În opinia celor chestionaţi, pentru a reduce nivelul corupţiei în Moldova este necesar de aplicat atât măsuri cu caracter juridic (înăsprirea sancţiunilor pentru persoanele care dau şi care iau mită; adoptarea unor legi anticorupţie mai bune; asigurarea unui control mai riguros în instituţiile de stat etc.), precum şi activităţi orientate spre schimbarea mentalităţii, atitudinii populaţiei faţă de corupţie, informarea mai bună a cetăţenilor despre posibilităţile de adresare privind cercetarea cazurilor de corupţie etc. Deci, se impune necesitatea elaborării şi implementării unui mecanism concret şi eficient de măsuri care să contribuie la prevenirea şi combaterea corupţiei, atât la nivel local, cât şi naţional. O parte dintre aceste măsuri pot fi incluse în programe educaţionale, orientate spre formarea unei culturi morale, juridice. Căci, după cum se menţionează în art. 7 al Convenţiei Naţiunilor Unite împotriva corupţiei, ,,Fiecare stat parte se străduie... să adopte, să menţină şi să consolideze sisteme...care favorizează oferta de programe de educare şi de formare, care să le permită (agenţilor publici) să-şi îndeplinească corect, onorabil şi adecvat funcţiile... să-i sensibilizeze mai mult faţă de riscurile corupţiei inerente exerciţiului funcţiilor lor”. Astfel, rezultatele cercetărilor sociologice efectuate în republică denotă următoarele: corupţia este considerată, de către cea mai mare parte a populaţiei drept una dintre principalele probleme cu care se confruntă societatea 11 COMBATEREA CORUPŢIEI ÎN REPUBLICA MOLDOVA 189 moldovenească în ultimii ani (primele două fiind sărăcia şi şomajul) şi un impediment important în dezvoltarea socială şi economică a ţării şi, implicit, în integrarea ei în Uniunea Europeană. Populaţia conştientizează tot mai mult faptul că corupţia afectează grav nivelul de trai şi calitatea vieţii oamenilor, eficacitatea funcţionării instituţiilor de stat. Analiza rezultatelor investigaţiilor sociologice relevă că, în opinia populaţiei, nivelul corupţiei în ţară este înalt şi în ultimii ani a avut o tendinţă de creştere. Cele mai corupte domenii de activitate continuă să rămână medicina, învăţământul, poliţia şi vama. În aceste instituţii de stat, după părerea persoanelor chestionate, se recurge cel mai frecvent la plăţi neoficiale, cadouri, contacte personale pentru a rezolva o problemă. Potrivit estimărilor efectuate de experţii de la Transparency International Moldova, volumul plăţilor neoficiale în diferite instituţii de stat a constituit, în anul 2007, circa 900 milioane lei, sau aproximativ 6,5% din veniturile totale la bugetul de stat în anul respectiv. Potrivit studiului, principale cauze ale corupţiei în Moldova sunt considerate salariile mici şi netragerea la răspundere a persoanelor corupte. Cea mai mare parte a populaţiei (85%) este de părere că legile nu sunt respectate şi nici bine aplicate (72%). Din aceste considerente, circa 70% dintre persoanele chestionate consideră că în Moldova nu toţi cetăţenii sunt egali în faţa legii. Totodată, pentru implementarea şi funcţionarea eficientă a legilor mai este necesar şi un anumit nivel de cultură, de educaţie morală şi spirituală a fiecărui cetăţean, căci actul de corupţie depinde nu numai de lege, ci şi de nivelul de cultură, de sentimentul responsabilităţii. Rezultatele cercetărilor sociologice denotă, de asemenea, gradul înalt de toleranţă a populaţiei faţă de corupţie, disponibilitatea sporită a cetăţenilor de a da mită pentru a-şi rezolva problemele. Fiind într-o situaţie dificilă, 76% sau 3/4 din persoanele investigate au menţionat că sunt gata să plătească mită numai pentru ca să-şi soluţioneze problema. Alarmant este şi faptul că circa 1/3 din populaţie nici nu conştientizează faptul că propunând mită, comite un act de corupţie. Această categorie de persoane consideră că, în asemenea situaţie, vinovată de corupţie se face doar persoana care primeşte mită. Rezultatele studiului relevă, totodată, şi nivelul redus de informare a populaţiei despre posibilităţile de cercetare a cazurilor de corupţie. Circa 60% dintre persoanele chestionate nici nu cunosc unde ar putea să se adreseze în caz de necesitate. Mai puţin informate în această privinţă sunt persoanele în vârstă de 60 de ani şi peste, cu un nivel redus de instruire – 72% şi cu mediul de rezidenţă în rural – 66%. În acest context, experţii organizaţiei neguvernamentale Transparency International Moldova susţin că mulţi vorbesc despre corupţie, sunt indignaţi de existenţa fenomenului şi de consecinţele acestuia, dar, în mod concret, majoritatea cetăţenilor nu ştie aproape nimic despre formele corupţiei sau acţiunile ce se 190 VICTOR MOCANU, VALERIU MÎNDRU 12 încadrează în formele concrete de corupţie, care sunt organele specializate anticorupţie, cum trebuie să se comporte în caz de corupţie, ce prevede legislaţia la capitolul înlăturarea consecinţelor corupţiei, la repararea prejudiciilor cauzate prin corupţie etc. Uneori nu ştiu cum se scrie o simplă cerere, o plângere. Aceasta denotă nivelul insuficient al educaţiei juridice, în special al oamenilor simpli, dar şi al antreprenorilor şi funcţionarilor publici. Astăzi nu există un program bine ajustat şi stabil prin care populaţia să aibă posibilitatea să facă cunoştinţă cu legislaţia în vigoare, cu noile acte normative. Nu se propagă cunoştinţele juridice nici la radio, nici la TV, nu au această obligaţiune nici celelalte mass-media. Nu se face acest lucru nici pe alte căi. Şi atunci din ce surse cetăţenii pot afla despre noile legi, despre drepturile şi obligaţiunile lor? (11). În ceea ce priveşte posibilităţile de combatere a corupţiei în Moldova, 76% sau 3/4 din populaţie este totuşi optimistă şi consideră că fenomenul corupţiei în Moldova este posibil de limitat (46%) şi de redus substanţial (24%). Fiecare al cincilea respondent s-a arătat sceptic în ceea ce priveşte posibilităţile de combatere a acestui flagel social, motivând că corupţia nu poate fi combătută. Ponderea populaţiei care opinează că corupţia în Moldova nu poate fi combătută a crescut, comparativ cu anul 2002, de la 11% la 20%, iar numărul persoanelor care cred că fenomenul corupţiei este posibil de limitat şi de redus substanţial, dimpotrivă, a scăzut de la 81% în anul 2002 până la 68% în 2008. Această tendinţă nu poate să nu îngrijoreze autorităţile publice, societatea civilă. Pentru prevenirea şi combaterea corupţiei în Moldova, persoanele chestionate se pronunţă, în primul rând, pentru sporirea rolului statului în elaborarea şi implementarea unor mecanisme concrete şi eficiente de aplicare a legilor, de respectare a acestora de către toţi cetăţenii. Este necesar ca cei vinovaţi, oricine ar fi ei, să fie sancţionaţi, atât pentru corupere activă, cât şi pentru corupere pasivă. Numai în aşa fel, consideră persoanele chestionate, legile vor fi respectate şi de cetăţeni, dar şi de funcţionarii publici, iar astfel va creşte şi încrederea populaţiei în instituţiile de stat şi va fi asigurată supremaţia legii. De asemenea, specialiştii susţin că este necesar ca cea mai mare parte a eforturilor şi resurselor să fie orientate preponderent la prevenirea şi combaterea fenomenului corupţiei şi nu numai la identificarea şi pedepsirea persoanelor care au comis acte de corupţie. Măsurile întreprinse trebuie să aibă un caracter consecvent. Pentru implementarea şi funcţionarea eficientă a legilor mai este nevoie şi de creşterea nivelului de cultură, de educaţie morală, spirituală, juridică a fiecărui cetăţean. În acest sens se impune necesitatea implementării unor programe de educaţie a tuturor categoriilor de populaţie, în spiritul intoleranţei faţă de actele de corupţie. În cadrul acestor programe este necesar ca populaţia să fie familiarizată cu legislaţia în vigoare, cu drepturile şi obligaţiunile sale, să fie informată despre organele specializate în cercetarea cazurilor de corupţie. De asemenea, este necesar de sensibilizat opinia publică privind riscurile şi consecinţele corupţiei atât pentru viaţa personală, cât şi pentru societate. 13 COMBATEREA CORUPŢIEI ÎN REPUBLICA MOLDOVA 191 Un rol deosebit în implementarea unor astfel de programe le revine instituţiilor mass-media, care să difuzeze cu regularitate materiale referitoare la noile acte normative ce ţin de prevenirea şi combaterea corupţiei, să elucideze în permanenţă cazurile de corupţie şi măsurile întreprinse etc. De regulă, acestea de la urmă sunt mai puţin cunoscute populaţiei. În vederea diminuării nivelului de corupţie şi impactului acesteia asupra societăţii este oportună şi implicarea activă a organizaţiilor neguvernamentale, a societăţii civile, care prin implementarea diferitor programe, proiecte au posibilitatea de a contribui substanţial la formarea unor standarde de conduită profesională care să nu tolereze comportamentul corupt şi care să fie orientate spre eradicarea nivelului de corupţie în ţară. O mare parte din aceste măsuri ONG din republică deja le întreprind. O contribuţie deosebită la prevenirea şi combaterea corupţiei în Moldova o poate avea ştiinţa. Studierea şi analiza permanentă a fenomenului corupţiei la nivel interdisciplinar, cu participarea largă a juriştilor, economiştilor, etnografilor, sociologilor, politologilor etc. şi elaborarea unor recomandări concrete de minimizare a impactului corupţiei asupra societăţii pot servi drept repere importante la luarea deciziilor de către organele de resort, la adoptarea cadrului legal necesar. Astfel, este necesară o implicare activă atât a statului, cât şi a tuturor actorilor din societate. BIBLIOGRAFIE (ÎN ORDINEA APARIŢIEI LUCRĂRILOR ÎN TEXT) 1. Ciobanu, I., Criminalitatea organizată la nivel transnaţional şi unele forme de manifestare în Republica Moldova, Chişinău, 2002; Gurin, V., Sergiu, I. ş.a, Corupţia, Chişinău, 2000; Timuş, A., Climenco, V., Martîncic, E., Criminalitatea în oglinda opiniei publice, Chişinău, 1990. 2. Strategia naţională de prevenire şi combatere a corupţiei, aprobate prin Hotărârea Parlamentului Republicii Moldova nr. 421 din 16.12.2004. Hotărârea Guvernului „Cu privire la Programul de stat de combatere a criminalităţii şi corupţiei pentru anii 2003–2005”, Monitorul Oficial nr.185 din 31.12.2002. Legea Republicii Moldova „Cu privire la combaterea corupţiei şi protecţionismului”. Monitorul Oficial nr. 56 din 22.08.1996; Convenţia Naţiunilor Unite împotriva corupţiei, 2003. 3. Dicţionar explicativ al limbii române, Bucureşti, 1984, p. 201. 4. Rotaru, M., Prevenirea şi combaterea fenomenului corupţiei în instituţiile de învăţământ superior, Cultura juridică şi prevenirea corupţiei, materialele conferinţei internaţionale, Chişinău, 2007. 5. Bulat, V., Guţuţui, V., Spinei, I., Participarea societăţii civile la procesul decizional de nivel local, Chişinău, 2005. 6. Caraşciuc, L., Corupţia şi Calitatea Guvernării: Cazul Moldovei, Chişinău, 2002; Caraşciuc, L., Obreja, E., Popovici, T., Mîndru, V., Corupţia şi accesul la justiţie în viziunea societăţii şi a experţilor, Chişinău, 2002. 7. Postovan, D., Rolul culturii generale, în special a culturii juridice în dezvoltarea societăţii, Cultura juridică şi prevenirea corupţiei, materialele conferinţei internaţionale, Chişinău, 2007. 8. Butnaru, Gh., Bejan, O., Obreja, E., Cum să ne protejăm de corupţie: ghid pentru cetăţean, Chişinău, 2006. 9. Filozofie. Analize şi interpretări, Bucureşti, 1998. 192 VICTOR MOCANU, VALERIU MÎNDRU 14 he article was written as a result of a sociological study on corruption in the Republic of Moldova and its impact on T society. Study data were compared with similar research carried out previously in Moldova. Based on the results of scientific research, a number of recommendations, was developed which are critical both for specialists working in the field of fighting corruption, and for researchers in the field of social and human sciences. Keywords: corruption, Corruption Perception Index, tolerance, briebery disponibility, juridical culture, fiscal evasion, information about anticorruption organizations. 